FK Bor je srpski fudbalski klub iz grada Bora u istočnoj Srbiji. Boje kluba su crna i bela. Igra na Stadionu na Piritu, čiji je kapacitet 4.000 mesta. Trenutno se takmiči u Pomoravsko-Timočkoj zoni, četvrtom takmičarskom nivou srpskog fudbala, nakon što se u sezoni 2011/12. kao prvak Borske okružne lige plasirao u viši rang.

Istorija kluba
--------------

FK Bor je osnovan 1919. godine kao srpsko-francusko sportsko društvo, jer je direktor borskih rudnika bio Francuz Loren. Do početka Drugog svetskog rata se zvao ASB, a posle rata Radnički Bor. Pod tim imenom je igrao uglavnom u trećeligaškom takmičenju, sve do 1963. godine.

Klub u sezoni 1967/68. stiže do finala Kupa Jugoslavije, gde je poražen od Crvene zvezde sa 7:0. Bor je ulaskom u finale kupa prethodne sezone po prvi put obezbedio učešće u nekom evropskom takmičenju, Kupu pobednika kupova, gde je poražen već u 1. kolu od Slovana iz Bratislave.

Od 1968/69. je igrao u najvišem rangu lige SFR Jugoslavije i završio sezonu su na solidnom trinaestom mestu od 18 ekipa. Bor je 1969. bio predstavnik Jugoslavije u Balkanskom kupu, gde je u završio na poslednjem mestu u svojoj grupi. Naredne sezone su bili četrnaesti, ali su 1970/71. ispali nakon što su sezonu završili na 17. mestu, ispred Crvenke. U Prvu ligu se vraćaju u sezoni 1972/73. gde su ostali sve do 1974/75. kada su ispali. Posle je usledila velika kriza. Klub je pao na nivo anonimnosti, pa je stigao do srpskoligaškog ranga, a od 2007. i zonskog takmičenja (4. liga), gde se zadržao do sezone 2010/11. kada u Pomoravsko-Timočkoj zoni zauzima poslednje 16. mesto i ispada u niži rang, okružnu ligu. U Borskoj okružnoj ligi se zadržao samo jednu sezonu, gde je bez poraza u sezoni 2011/12. ubedljivo osvojio prvo mesto, i tako se brzo vratio u zonski rang.

Uspesi
------

* **Kup Jugoslavije u fudbalu**
	+ **Finale (1):** 1967/68. (protiv Crvene Zvezde)

* **Druga savezna liga Jugoslavije**
	+ **Prvak (1):** 1967/68. (grupa istok)

FK Bor u evropskim takmičenjima
-------------------------------

| Sezona | Takmičenje | Kolo | Ekipa | Rezultat |
| --- | --- | --- | --- | --- |
| 1968/69. | Kup pobednika kupova | 1. kolo | FK Slovan Bratislava | 0:3, 2:0 |

Poznati bivši igrači
--------------------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| * Bora Milutinović
* Miloš Milutinović
* Sergije Krešić
* Boriša Đorđević
* Ilija Zavišić
* Ištvan Šorban
* Franja Paulinc
* Nemanja Radulović
 |   | * Slobodan Krčmarević
* Nebojša Krupniković
* Ivica Dragutinović
* Ivan Gvozdenović
* Aleksandar Krstić
* Aleksandar Miljković
* Zoran Ducić
* Jovan Hajduković
 |   | * Predrag Bubanja
* Dušan Sopić
* Desimir Ranković
* Slobodan Perišić
* Tomislav Petrović
* Slobodan Radović
* Slobodan Tomić
* Zoran Manić
 |   | * Ljubiša Dalanović
* Vojislav Brašanac
* Miodrag Veljković
* Aleksandar Petković
* Marko Komljenović
* Stjepan Vuković
* Vladimir Petrović
* Zoran Angelovski
 |   | * Radomir Šaković
* Stevan Komljenović
* Stanimir Tričković
* Petar Bonačić
* Dragoljub Šaković
* Rasim Ahmetović
* Miodrag Nikolić
* Dragoljub Potić
 |   | * Dragan Milojević
* Vladeta Nikolić
* Gradimir Cvetković
* Novica Kostić
* Zoran Vuletić
* Slobodan Paunovski
* Radoslav Barišić
* Dušan Cvetković
 |   | * Zoran Jandrić
 |